Specman maak plek vir Rhule by die CheetahsRosko Specman – op die bank met Raymond Rhule wat vir die Cheetahs opdraf. (Foto: Facebook Timeline Jnr Boks) Raymond Rhule is nie goed genoeg vir die Springbokke nie, maar het darem ŉ heenkome by die Cheetahs gevind vir Vrydagmiddag (17:00) se Pro14-wedstryd in Bloemfontein teen die Ospreys van Wallis. Rhule vervang die Blitsbokke se spelbreker Rosko Specman op die regtervleuel. Dit is die enigste verandering aan die opdrafspan wat verlede week met Leinster afgereken het. Specman skuif na die bank toe. ♦ Die Walliese kaptein, Alun Wyn Jones, die losskakel Dan Biggar en die skrumskakel Rhys Webb was van die groot name in die Ospreys se span wat onlangs nog vir die Britse en Ierse Leeus in Nieu-Seeland gespeel het; en James Hook en Dan Lydiate het ook albei op vorige toere die rooi trui van die beroemde toerspan gedra. Daar is boonop nog ŉ toetsspeler of drie in die Ospreys se span wat Donderdag aangekondig is. Ondanks die klompie groot name, die ervaring en die gehalte het die Ospreys nog net een van hulle vier wedstryde vanjaar gewen. Die haker Scott Baldwin het reeds meer as 30 toetse gespeel. Cheetahs 15 Sergeal Petersen, 14 Raymond Rhule, 13 Francois Venter (kaptein), 12 William Small-Smith, 11 Makazole Mapimpi, 10 Ernst Stapelberg, 9 Tian Meyer, 8 Oupa Mohoje, 7 Henco Venter, 6 Paul Schoeman, 5 Reniel Hugo, 4 Justin Basson, 3 Tom Botha, 2 Torsten van Jaarsveld, 1 Charles Marais. Bank: 16 Jacques du Toit, 17 Ox Nche, 18 Johan Coetzee, 19 Rynier Bernardo, 20 Junior Pokomela, 21 Shaun Venter, 22 Nico Lee, 23 Rosko Specman Ospreys 15 Dan Evans, 14 Keelan Giles, 13 Ben John, 12 James Hook, 11 Jay Baker, 10 Dan Biggar, 9 Rhys Webb, 8 James King, 7 Guy Mercer, 6 Olly Cracknell, 5 Alun Wyn Jones (kaptein), 4 Adam Beard, 3 Ma’afu Fia, 2 Scott Baldwin, 1 Nicky Smith. Bank: 16 Scott Otten, 17 Gareth Thomas, 18 Rhodri Jones, 19 Lloyd Ashley, 20 Dan Lydiate, 21 Tom Habberfield, 22 Sam Davies, 23 Kieron Fonotia.